അശ്റഫ് അലി താനവി

Category:Articles having same image on Wikidata and Wikipedia

ഇന്ത്യയിലെ ഒരു ഇസ്‌ലാമികപണ്ഡിതനും എഴുത്തുകാരനുമായിരുന്നു മുഹമ്മദ് അശ്റഫ് അലി താനവി  (19 ഓഗസ്റ്റ് 1863 - 4 ജൂലൈ 1943). മത പരിഷ്കർത്താവ്, നിയമവിദഗ്ദൻ, സൂഫി എന്നീ നിലകളില്ലാം പ്രശസ്തനാണ്. ഹാകിമുൽ ഉമ്മത്ത്, മുജദ്ദിദുൽ മില്ലത്ത് എന്നീ വിശേഷണങ്ങളാൽ അദ്ദേഹം അറിയപ്പെട്ടു.

ഖുർആൻ വ്യാഖ്യാനമായ ബയാനുൽ ഖുർആൻ,  കർമ്മശാസ്ത്രഗ്രന്ഥമായ ബഹിശ്തി സെവാർ എന്നിവ അദ്ദേഹത്തിന്റെ  രചനകളാണ്. തെക്കനേഷ്യയിലെ ഇസ്‌ലാമിക ചിന്തകളെ ഇന്നും സ്വാധീനിക്കുന്നതാണ് താനവിയുടെ പഠനങ്ങളും കൃതികളും. 

 ജീവിതരേഖ 
1863 ഓഗസ്റ്റ് 19-ന് ആണ് അശ്റഫ് അലി ജനിക്കുന്നത്. ഉത്തരേന്ത്യയിലെ താന ഭവൻ എന്ന പ്രദേശത്താണ് ജനനം.  ചെറുപ്രായത്തിൽ തന്നെ മാതാവ് മരണപ്പെട്ടതോടെ അശ്റഫ് അലിയും സഹോദരനും പിതാവിന്റെ ശിക്ഷണത്തിൽ വളർന്നു വന്നു.Profile of Ashraf Ali Thanwi on haqislam.org website Published 9 November 2014, Retrieved 11 August 2020

1883-ൽ ദാറുൽ ഉലൂം ദയൂബന്ദിൽ നിന്നും പഠനം പൂർത്തിയാക്കിയ അശ്റഫ് അലി, അല്പകാലം കാൺപൂരിൽ പ്രവർത്തിച്ചിരുന്നു. പിന്നീട് താന ഭവൻ പ്രദേശത്ത് തന്നെ തിരിച്ചെത്തി, ജീവിതാന്ത്യം (1943) വരെ അവിടെ തുടർന്നു. 

ഖാൻ ഗാഹ് ഇംദാദിയ്യയുടെ അമരത്തിരുന്ന അദ്ദേഹം ഖുർആൻ, ഹദീഥ്, കർമ്മശാസ്ത്രം എന്നിവയിലെ അഗാധ പാണ്ഡിത്യത്താൽ ദയൂബന്ദ് പണ്ഡിതരുടെ നേതാവായി മാറി. 

അവലംബം

വർഗ്ഗം:ബ്രിട്ടീഷ് ഇന്ത്യയിലെ വ്യക്തികൾ
വർഗ്ഗം:1943-ൽ മരിച്ചവർ
വർഗ്ഗം:1863-ൽ ജനിച്ചവർ
വർഗ്ഗം:ഇന്ത്യയിലെ സുന്നി-മുസ്ലിം പണ്ഡിതർ